[{"text_idx": "#000006", "text": "Roedd disgyblion wedi bod yn cael eu canlyniadau Lefel A yr wythnos hon. Mae\u2019r canlyniadau\u2019n dangos bod llai yn cael y graddau uchaf A ac A*."}, {"text_idx": "#000007", "text": "Dyma\u2019r ail flwyddyn yn olynol lle mae\u2019r graddau uwch wedi gostwng. Ond mae\u2019r canlyniadau\u2019n parhau i fod yn uwch na chyn y pandemig."}, {"text_idx": "#000008", "text": "Roedd 34% wedi cael graddau A ac A* eleni. Mae hyn yn cymharu gyda 40.9% yn 2022."}, {"text_idx": "#000009", "text": "Dywedodd y corff arholiadau Cymwysterau Cymru bod rhai ffiniau graddau yn is nag oedden nhw cyn 2020. Roedd hyn er mwyn cydnabod yr effaith gafodd Covid ar ddisgyblion."}, {"text_idx": "#000012", "text": "Roedd 97.5% wedi pasio eu Lefel A, ac 13.5% wedi cael gradd A*."}, {"text_idx": "#000013", "text": "Roedd llai o help ar gyfer disgyblion eleni, ond roedden nhw wedi cael ychydig o wybodaeth cyn yr arholiadau ac roedd y graddio\u2019n parhau i fod yn fwy hael."}, {"text_idx": "#000014", "text": "Mae hyn yn wahanol i Loegr, ble maen nhw wedi mynd yn o\u0302l i raddio disgyblion fel oedden nhw yn 2019."}, {"text_idx": "#000015", "text": "Dywedodd Cymwysterau Cymru bod y canlyniadau eleni tua hanner ffordd rhwng canlyniadau 2019 a 2022."}, {"text_idx": "#000016", "text": "Yn 2019 roedd 27% o ddisgyblion wedi cael graddau A ac A* yn eu Lefel A. Yn 2021 roedd wedi codi i 48.3%. Roedd hyn ar o\u0302l i arholiadau gael eu canslo oherwydd Covid. Roedd graddau wedi cael eu rhoi ar sail asesiadau athrawon."}, {"text_idx": "#000017", "text": "Roedd y canlyniadau ychydig yn is y llynedd, ac yn is eto eleni."}, {"text_idx": "#000021", "text": "\u201cEin nod wrth roi cefnogaeth ychwanegol eleni oedd gwneud yn siw\u0302r fod yr arholiadau\u2019n deg, er gwaetha\u2019r heriau rydych wedi\u2019u hwynebu."}, {"text_idx": "#000024", "text": "Dywedodd y Prif Weinidog, Mark Drakeford: \u201cLlongyfarchiadau i bawb sy\u2019n derbyn canlyniadau heddiw, a diolch enfawr i\u2019r holl athrawon a\u2019r rhieni am eich holl gefnogaeth."}, {"text_idx": "#000027", "text": "Mae glofa Ffos-y-Fran ym Merthyr Tudful yn mynd i gau erbyn diwedd mis Tachwedd. Dyna beth mae\u2019r perchnogion wedi dweud. Bydd y 180 o weithwyr i gyd yn colli eu swyddi."}, {"text_idx": "#000028", "text": "Roedd caniata\u0302d cynllunio ar gyfer y safle glo brig wedi dod i ben ym mis Medi 2022 ar o\u0302l 15 mlynedd. Ond roedd y cwmni, Merthyr (South Wales) Ltd, wedi parhau i weithio yno."}, {"text_idx": "#000032", "text": "Roedd ymgyrchwyr amgylcheddol wedi bod yn galw am gau\u2019r safle. Maen nhw eisiau i\u2019r cwmni adfer y safle cyn gadael."}, {"text_idx": "#000033", "text": "Mae llawer o bobl leol wedi bod yn poeni am y sw\u0302n a\u2019r llwch o\u2019r safle."}, {"text_idx": "#000038", "text": "\u201cRydyn ni angen cefnogi busnesau lleol sydd angen tyfu."}, {"text_idx": "#000040", "text": "Wythnos gymysg i fusnesau bro\u2019r Eisteddfod \u2013 rhai yn brysur, rhai ddim"}, {"text_idx": "#000041", "text": "Mae ymateb cymysg wedi bod gan fusnesau lleol am effaith Eisteddfod Genedlaethol Lly\u0302n ac Eifionydd arnyn nhw."}, {"text_idx": "#000043", "text": "Ond maen nhw\u2019n credu bod nifer o resymau y tu o\u0302l i hyn. Maen nhw\u2019n dweud bod yr argyfwng costau byw a ffyrdd o\u2019u cyrraedd wedi effeithio eu busnesau."}, {"text_idx": "#000045", "text": "Dywedodd: \u201cRoedd hi\u2019n wythnos dawel iawn a dim llawer yn defnyddio\u2019r bwyty na\u2019r bar."}, {"text_idx": "#000046", "text": "\u201cDoedd dim ymwelwyr lleol nac o\u2019r Eisteddfod o gwmpas."}, {"text_idx": "#000048", "text": "\u201cNid dyna oeddem yn ei ddisgwyl gyda phob pentref yn mynd i ymdrech enfawr i addurno a chroesawu\u2019r eisteddfod. Yn anffodus cafodd eu gwaith caled ond ei weld gan ychydig."}, {"text_idx": "#000051", "text": "Liam Berry ydy rheolwr tafarn Y Llong yn Edern. Mae o\u2019n dweud ei fod wedi disgwyl llawer mwy o bobl."}, {"text_idx": "#000054", "text": "\u201cWnaethon ni stocio\u2019n uchel at y barbeciw roedden ni\u2019n ei gael hefyd."}, {"text_idx": "#000056", "text": "Mae Liam Berry yn dweud efallai nad oedd pobol wedi\u2019u hannog digon i fynd i\u2019r busnesau lleol a defnyddio\u2019r bysus gwennol."}, {"text_idx": "#000057", "text": "Mae\u2019n dweud bod llai o dwristiaid na\u2019r arfer yn ystod mis Awst hefyd."}, {"text_idx": "#000058", "text": "\u201cMae lot o deuluoedd wedi bod yn dod ar eu gwyliau i\u2019r ardal yma ers rhyw 20 mlynedd,\u201d meddai."}, {"text_idx": "#000059", "text": "\u201cOnd wnes i sylweddoli bod rhai o\u2019r meysydd carafanau wedi bod yn dawel yr wythnos yma."}, {"text_idx": "#000061", "text": "\u201cMae\u2019n arwydd o\u2019r amseroedd hefyd gyda\u2019r argyfwng costau byw."}, {"text_idx": "#000062", "text": "\u201cDoes gan bobol ddim lot o arian i\u2019w wario, ond eto roedd yr Eisteddfod yn ddrud gyda pheint yn costio \u00a36.50 heb gwpan.\u201d"}, {"text_idx": "#000063", "text": "Ond mae rhai busnesau eraill wedi bod yn brysur iawn."}, {"text_idx": "#000065", "text": "\u201cErs i\u2019r gwaith adeiladu gychwyn ar y maes ym mis Mehefin, rydyn ni wedi bod yn cael nifer fawr o weithwyr yr Eisteddfod yn dod yma."}, {"text_idx": "#000068", "text": "\u201cMae Pwllheli yn dref Gymreig iawn efo lot o Gymry Cymraeg yn byw yma, ac mae gen ti lot o fusnesau annibynnol sy\u2019n cael eu rhedeg gan Gymry Cymraeg."}, {"text_idx": "#000069", "text": "\u201cAc er ei bod hi\u2019n dref Gymreig iawn, roedd lot o bobol yn y dref erioed wedi bod yn yr Eisteddfod."}, {"text_idx": "#000072", "text": "\u201cMae hi\u2019n bwysig bod yr Eisteddfod yn dal i deithio, ac mae yna bobol yn y dref yma sy\u2019n edrych ymlaen at Wrecsam yn barod."}, {"text_idx": "#000074", "text": "Teulu bachgen yn diolch i Eisteddfodwyr ar o\u0302l iddo gael ei het bwced yn o\u0302l"}, {"text_idx": "#000075", "text": "Mae teulu bachgen naw oed oedd wedi colli ei het bwced yn yr Eisteddfod Genedlaethol ym Moduan wedi diolch i bobol ar o\u0302l iddo gael yr het yn o\u0302l."}, {"text_idx": "#000077", "text": "Roedd teulu Caio Llewelyn-Parry o Groeslon wedi penderfynu ar yr funud olaf y bydden nhw\u2019n mynd i\u2019r Eisteddfod, ac wedi prynu het bwced i Caio."}, {"text_idx": "#000078", "text": "Mae Caio yn swil, ond roedd wedi gofyn am lofnodion y ddau ganwr ar ei het. Ond wedyn, roedd yr het wedi mynd ar goll. Roedd ei deulu wedi chwilio\u2019r Maes amdani."}, {"text_idx": "#000080", "text": "\u201cRoedden ni jyst yn mynd rownd y bobol yma i gyd yn chwilio pwy oedd efo\u2019r het bwced."}, {"text_idx": "#000082", "text": "\u201cRoedd o eisiau mynd adref, doedd o ddim eisiau aros yn yr Eisteddfod.\u201d"}, {"text_idx": "#000083", "text": "Roedd Kenyon Parry, gw\u0302r Sia\u0302n Llewelyn-Parry, wedi rhoi neges ar y cyfryngau cymdeithasol. Roedd sawl person wedi cynnig het newydd wedi\u2019i lofnodi, gan gynnwys y Welsh Whisperer."}, {"text_idx": "#000086", "text": "Dyn o\u2019r enw Deio Huws oedd wedi dod o hyd i\u2019r het."}, {"text_idx": "#000089", "text": "\u201cHwnnw oedd y cap wedyn!\u201d"}]